49. ΠΡΟΕΔΡΙΚΟ ΔΙΑΤΑΓΜΑ υπ’ αριθ.340 της 24 Αυγ./8 Σεπτ.1983 (ΦΕΚ Α΄120) Καθορισμός των καθηκόντων και αρμοδιότητες των Προϊσταμένων των Διευθύνσεων και Γραφείων της Εκπαίδευσης και του τρόπου αναπλήρωσής τους. Έχοντας υπόψη: 1.Τις διατάξεις του άρθρ. 2 παρ. 3 του Νόμ. 1304/1982 «Για την επιστημονική παιδαγωγική καθοδήγηση και τη διοίκηση στην Γενική και τη Μέση Τεχνική Επαγγελματική Εκπαίδευση και άλλες διατάξεις». 2.Τις διατάξεις των άρθρ.15 και 20 του Π.Δ.770/1975 «Περί διαρθρώσεως του Υπουργείου Προεδρίας Κυβερνήσεως και Οργανισμού υπηρεσιών τινων αυτού». 3.Τις αριθ.28/83, 36/83 πράξεις του Κέντρου Εκπαιδευτικών Μελετών και Επιμόρφωσης. 4.Την αριθ.435/83 γνωμοδότηση του Συμβουλίου της Επικρατείας με πρόταση των Υπουργών Προεδρίας της Κυβέρνησης και Εθνικής Παιδείας και Θρησκευμάτων, αποφασίζουμε: Καθήκοντα και αρμοδιότητες Προϊσταμένων   Διευθύνσεων της Εκπαίδευσης ΄Αρθρ.1.-1.Οι Προϊστάμενοι των Διευθύνσεων της Δημοτικής, Μέσης Γενικής και Μέσης Τεχνικής Επαγγελματικής Εκπαίδευσης προΐστανται των γραφείων της Διεύθυνσης, ασκούν τη διοίκηση και τον έλεγχο λειτουργίας των σχολείων της περιφέρειάς τους, είναι διοικητικοί και πειθαρχικοί προϊστάμενοι των εκπαιδευτικών, δημόσιων και ιδιωτικών με την επιφύλαξη των άρθρ. 15 παρ. 4 και 21 παρ. 2 Νόμ. 1304/1982, καθώς και των εκπαιδευτικών και διοικητικών υπαλλήλων, που υπηρετούν στη Διεύθυνση. 2.Παρακολουθούν τη λειτουργία των Γραφείων Εκπαίδευσης του Νομού ή Νομαρχιακού Διαμερίσματος και ελέγχουν το έργο τους. 3.Παρέχουν οδηγίες στους Διευθυντές των σχολείων σχετικά με τη διοίκηση και τη λειτουργία των σχολείων και αίρουν σχετικές αμφιβολίες και αμφισβητήσεις. 4.Ελέγχουν τη λειτουργία και διαχείριση των Σχολικών Ταμείων, εποπτεύουν και φροντίζουν για θέματα διδακτηριακών και λοιπών εγκαταστάσεων και εξοπλισμού γενικά των σχολείων της περιοχής τους και σχεδιάζουν, προγραμματίζουν και εισηγούνται αρμόδια την αντιμετώπισή τους. 5.Ασκούν συστηματικό έλεγχο στη λειτουργία και το έργο των ιδιωτικών σχολείων, των φροντιστηρίων και των εργαστηρίων ελευθέρων σπουδών, αν διαπιστώσουν ουσιώδεις παραβάσεις και πλημμέλειες στη λειτουργία τους συντάσσουν έκθεση και εισηγούνται την επιβολή των νομίμων κυρώσεων. Εκδίδουν τις σχετικές πράξεις διορισμού του διδακτικού προσωπικού τους, όπου απαιτείται, ενεργούν ως πειθαρχικοί προϊστάμενοι αυτών και επιβάλλουν τις νόμιμες κυρώσεις ή παραπέμπουν τις σχετικές υποθέσεις στα αρμόδια πειθαρχικά όργανα, σύμφωνα με τις κείμενες διατάξεις. Επίσης συγκροτούν τις επιτροπές προαγωγικών, απολυτηρίων και πτυχιακών εξετάσεων των μαθητών των ιδιωτικών σχολείων ύστερα από πρόταση του οικείου Υπηρεσιακού Συμβουλίου. 6.Μεριμνούν για θέματα σχολικής υγιεινής σε συνεργασία με τις αρμόδιες υγειονομικές υπηρεσίες. 7.Για την αρτιότερη εκπλήρωση της αποστολής τους συνεργάζονται με τους συλλόγους γονέων και κηδεμόνων, καθώς και με τους φορείς της τοπικής αυτοδιοίκησης. Ακόμη αντιμετωπίζουν τα θέματα, που απασχολούν τις μαθητικές κοινότητες. 8.Εισηγούνται την ίδρυση, προαγωγή, υποβιβασμό, μετονομασία, μεταφορά, μετατροπή και κατάργηση σχολείων. 9.Παρακολουθούν και ελέγχουν τη λειτουργία των μαθητικών κατασκηνώσεων. 10.Στο τέλος κάθε διδακτικού έτους συντάσσουν και υποβάλλουν στον οικείο Νομάρχη και στο Υπουργείο Εθνικής Παιδείας και Θρησκευμάτων γενική έκθεση για τη δραστηριότητα, που ανέπτυξε η Διεύθυνση, την κατάσταση των σχολείων της αρμοδιότητάς τους και τις ανάγκες τους, καθώς και προτάσεις για την αντιμετώπισή τους. 11.Παρακολουθούν και ελέγχουν την εφαρμογή των διατάξεων, που ισχύουν για τη διοικητική λειτουργία των δημόσιων και ιδιωτικών σχολείων, ιδιαίτερα σε θέματα, που αναφέρονται στις εγγραφές, μεταγγραφές, ποινές, απουσίες και εξετάσεις μαθητών, στην οργάνωση των γραφείων των σχολείων και την τήρηση των απαραίτητων βιβλίων, και ενεργούν τα νόμιμα για την επιβολή κυρώσεων στις περιπτώσεις παραβάσεων και παραλείψεων. 12.Συνεργάζονται με τους αρμόδιους Σχολικούς Συμβούλους σε θέματα που αφορούν στη λειτουργία των σχολείων και τη βελτίωση της προσφερόμενης εκπαίδευσης. 13.Συσκέπτονται, ανάλογα με το θέμα, με τους Προϊσταμένους των Γραφείων Εκπαίδευσης, με τους Διευθυντές των σχολείων, εκπρόσωπους των συλλόγων ή ενώσεων των εκπαιδευτικών, της τοπικής αυτοδιοίκησης και των συλλόγων γονέων και κηδεμόνων σε θέματα που αφορούν, ιδιαίτερα, στην κατανομή των μαθητών σε σχολεία, στη στέγαση των σχολείων και στην ορθολογική και σύμμετρη κατανομή του διδακτικού προσωπικού. Στις συσκέψεις αυτές καλούνται και μετέχουν οι Σχολικοί Σύμβουλοι.  14.Παίρνουν τα απαραίτητα μέτρα για την εφαρμογή των προτάσεων των Σχολικών Συμβούλων ως προς τη λειτουργία των σχολείων. Σε περίπτωση που έχουν διαφορετική γνώμη με τις προτάσεις αυτές το ζήτημα παραπέμπεται στον οικείο Νομάρχη, ο οποίος αποφασίζει οριστικά. 15.Ελέγχουν και παρακολουθούν τη λειτουργία των Μεταλυκειακών Προπαρασκευαστικών Κέντρων του Νομού ή Νομαρχιακού Διαμερίσματος. (Μετά τη σελ. 358,166) Σελ.358,167 Τεύχος ΣΤ112 - Σελ. 105 Γενικές Επιθεωρήσεις-Διευθύνσεις Μέσης Εκπαίδευσης 32.Δ.δ.49 6.Τηρούν τους ατομικούς υπηρεσιακούς φακέλλους του εκπαιδευτικού προσωπικού των σχολικών μονάδων της περιοχής τους. 17.Επιλαμβάνονται κάθε θέματος, που αναφέρεται στην υπηρεσιακή κατάσταση του εκπαιδευτικού προσωπικού των σχολείων της περιοχής τους και του διοικητικού και βοηθητικού προσωπικού της Διεύθυνσης και εισηγούνται στο Νομάρχη την έκδοση των σχετικών πράξεων, κατά τις κείμενες διατάξεις, μετά πρόταση, όπου απαιτείται, του οικείου Υπηρεσιακού Συμβουλίου ή του Διευθυντή του σχολείου. 18.Ορίζουν τους Διευθυντές και τους Προϊσταμένους τμημάτων και εργαστηρίων των τεχνικών και επαγγελματικών Λυκείων και Σχολών νέου τύπου ύστερα από πρόταση του οικείου Υπηρεσιακού Συμβουλίου. 19.Προσλαμβάνουν τους προσωρινούς αναπληρωτές και ωρομίσθιους εκπαιδευτικούς, ύστερα από πρόταση του Οικείου Υπηρεσιακού Συμβουλίου, και εκδίδουν τις πράξεις απόλυσής τους. 20.Ελέγχουν τα δικαιολογητικά που συνοδεύουν τις αιτήσεις των υποψηφίων για διορισμό εκπαιδευτικών, τα υποβάλλουν στο Υπουργείο Εθνικής Παιδείας και Θρησκευμάτων και εκδίδουν τις σχετικές βεβαιώσεις υποβολής τους. 21.Εκδίδουν τις πράξεις προσωρινής τοποθέτησης των εκπαιδευτικών που διορίζονται ύστερα από πρόταση του οικείου Υπηρεσιακού Συμβουλίου. Καθήκοντα και αρμοδιότητες Προϊσταμένων Γραφείων της Εκπαίδευσης Άρθρ.2.-1.Οι Προϊστάμενοι των Γραφείων της Δημοτικής, Μέσης Γενικής και Μέσης Τεχνικής Επαγγελματικής Εκπαίδευσης προΐστανται των Γραφείων αυτών, ασκούν τη διοίκηση και τον έλεγχο λειτουργίας των σχολείων της περιφερείας τους, είναι διοικητικοί και πειθαρχικοί προϊστάμενοι των εκπαιδευτικών δημοσίων και ιδιωτικών, με την επιφύλαξη των άρθρ. 15 παρ. 4 και 21 παρ. 2 του Νόμ. 1304/1982, καθώς και των εκπαιδευτικών και διοικητικών υπαλλήλων που υπηρετούν στο Γραφείο. «2.Ασκούν για τα σχολεία της περιοχής τους τις αρμοδιότητες αριθ. 3, 4, 5, 6, 7, 9, 11, 12, 14, 16, 17, 18 και 20 του προηγούμενου άρθρου». Η παρ. 2 αντικαταστάθηκε ως άνω από το Π.Δ.77/25 Φεβρ.-6 Μαρτ.1984(ΦΕΚ Α΄ 25). 3.Ενημερώνουν αμέσως τον Προϊστάμενο της Διεύθυνσης για κάθε θέμα ιδιαίτερης σημασίας των σχολείων της περιοχής τους, τη λειτουργία τους, την κατάσταση των διδακτηρίων και τη σχολική περιουσία. Σελ. 358,168 Τεύχος ΣΤ112 - Σελ. 106 4.Συντάσσουν γενική έκθεση, σύμφωνα με την παρ. 10 του προηγούμενου άρθρου, και την υποβάλλουν στον Προϊστάμενο της Διεύθυνσης, ο οποίος την συνυποβάλλει με τη δική του έκθεση στον οικείο Νομάρχη και στο Υπουργείο Εθνικής Παιδείας και Θρησκευμάτων. Καθήκοντα και αρμοδιότητες Προϊσταμένων  Γραφείων Τεχνικής Επαγγελματικής  Εκπαίδευσης Άρθρ.3.-Οι προϊστάμενοι των Γραφείων Μέσης Τεχνικής Επαγγελματικής Εκπαίδευσης στους Νομούς, όπου δεν λειτουργούν Διευθύνσεις Τεχνικής Επαγγελματικής Εκπαίδευσης  ασκούν στο σύνολό τους τα καθήκοντα και τις αρμοδιότητες, που προβλέπονται από τις διατάξεις του παρόντος Π.Δ./τος για τους Προϊσταμένους των Διευθύνσεων. Καθήκοντα και αρμοδιότητες των  Προϊσταμένων Γραφείων Φυσικής Αγωγής Άρθρ.4.-1.Οι Προϊστάμενοι των Γραφείων Φυσικής Αγωγής συντονίζουν τις αθλητικές δραστηριότητες, τις παρελάσεις και λοιπές σχετικές εκδηλώσεις των σχολικών μονάδων και γενικά την αθλητική και γυμναστική κίνηση, σχολική και εξωσχολική, στο Νομό ή Νομαρχιακό Διαμέρισμα, συνεργαζόμενοι με τον αρμόδιο Σχολικό Σύμβουλο για τα σχολικά θέματα. 2.Οργανώνουν, σε συνεργασία με τον αρμόδιο Σχολικό Σύμβουλο, τους τοπικούς ή περιφερειακούς σχολικούς αγώνες και τοπικές γιορτές και φροντίζουν για την καλή διεξαγωγή τους. 32.Δ.δ.49 Γενικές Επιθεωρήσεις-Διευθύνσεις Μέσης Εκπαίδευσης 3.Εισηγούνται την ίδρυση και λειτουργία νέων σχολικών γυμναστηρίων και άλλων αθλητικών εγκαταστάσεων, καθώς και τη χορήγηση του αθλητικού υλικού. 4.Παρακολουθούν την κατασκευή, συντήρηση και λειτουργία των σχολικών γυμναστηρίων, φροντίζουν για τη βελτίωση και οικονομική επιχορήγησή τους και εισηγούνται στον οικείο Νομάρχη τη λήψη μέτρων σε θέματα ανάπτυξης του αθλητισμού και καλής λειτουργίας των αθλητικών εγκαταστάσεων. 5.Συνεργάζονται με τους Προϊστάμενους των Διευθύνσεων και Γραφείων της Δημοτικής Εκπαίδευσης σε ό,τι αφορά τη διδασκαλία του μαθήματος της Φυσικής Αγωγής, τον αθλητισμό και τις άλλες σχολικές δραστηριότητες στα δημοτικά σχολεία. 6.Ασκούν οποιαδήποτε αρμοδιότητα σχετική με γυμναστήρια, κολυμβητήρια και αθλητικά σωματεία που εκχωρείται ύστερα από ειδική εξουσιοδότηση της Γενικής Γραμματείας Αθλητισμού. 7.Επιβοηθούν το έργο των αρμόδιων Σχολικών Συμβούλων σε θέματα που αφορούν στη βελτίωση της εκπαίδευσης τον τομέα της Φυσικής Αγωγής. 8.Οργανώνουν, στο τέλος κάθε σχολικού έτους, σε συνεργασία με τον αρμόδιο Σχολικό Σύμβουλο, απολογιστικές και προγραμματικές διασκέψεις των καθηγητών Φυσικής Αγωγής για την εφαρμογή των αθλητικών προγραμμάτων και την κατάρτιση νέων και υποβάλλουν τα πορίσματα των διασκέψεων αυτών στο Υπουργείο Εθνικής Παιδείας και Θρησκευμάτων και τη Γενική Γραμματεία Αθλητισμού. 9.Στο τέλος κάθε σχολικού έτους συντάσσουν και υποβάλλουν στον οικείο Νομάρχη, στο Υπουργείο Εθνικής Παιδείας και Θρησκευμάτων και στη Γενική Γραμματεία Αθλητισμού γενική έκθεση για την αναπτυχθείσα δραστηριότητά τους, τα υφιστάμενα προβλήματα, καθώς και προτάσεις για την επίλυσή τους. Αναπλήρωση Άρθρ.5.-Οι Προϊστάμενοι των Διευθύνσεων και των Γραφείων Εκπαίδευσης, όταν λείπουν, απουσιάζουν ή έχουν οποιοδήποτε άλλο κώλυμα, αναπληρώνονται από άλλους εκπαιδευτικούς με Μ.Κ. τουλάχιστον 7, που ορίζονται με απόφαση του οικείου Νομάρχη. Κοινές συσκέψεις Προϊσταμένων ΄Αρθρ.6.-Οι Προϊστάμενοι των Διευθύνσεων και Γραφείων Εκπαίδευσης κάθε Νομού ή Νομαρχιακού Διαμερίσματος συνέρχονται σε κοινές συνεδριάσεις, στις οποίες προεδρεύει ο ανώτερος στο βαθμό και επί ισόβαθμων ο αρχαιότερος, και εξετάζουν τα προβλήματα στέγασης και συστέγασης των σχολικών μονάδων και τα γενικότερα προβλήματα λειτουργίας αυτών, ανεξάρτητα από τη βαθμίδα ή κατεύθυνση, με στόχο την πληρέστερη χρησιμοποίηση των διδακτηριακών χώρων και την καλύτερη λειτουργία των σχολείων. 2.Στις συνεδριάσεις αυτές καλούνται, κατά περίπτωση, να εκθέσουν τις απόψεις τους εκπρόσωποι των συλλόγων ή ενώσεων των εκπαιδευτικών, των συλλόγων γονέων και κηδεμόνων και της τοπικής αυτοδιοίκησης ή και άλλοι τοπικοί παράγοντες, που κρίνονται απαραίτητοι. Τα πορίσματα των συνεδριάσεων αυτών υποβάλλονται στον οικείο Νομάρχη. 